BE8 วิ่ง 5% เก็งงบ Q1 “นิวไฮ” โต 35% โบรกเคาะเป้า 53 บ.
BE8 วิ่ง 5% เก็งงบ Q1 "นิวไฮ" โต 35% แตะ 23 ลบ. อานิสงส์รายได้เพิ่มขึ้น โบรกเคาะเป้า 53 บ.
BE8 วิ่ง 5% เก็งงบ Q1 "นิวไฮ" โต 35% แตะ 23 ลบ. อานิสงส์รายได้เพิ่มขึ้น โบรกเคาะเป้า 53 บ.
11 พ.ค. 2565

ผู้สื่อข่าวรายงานว่าวันนี้ (11 พ.ค.2565) ราคาหุ้น บริษัท เบริล 8 พลัส จำกัด (มหาชน) หรือ BE8 ณ เวลา 12:14 น. อยู่ที่ระดับ 46.25 บาท เพิ่มขึ้น 2.25 บาท หรือ 5.11% โดยทำจุดสูงสุดที่ 46.50 บาท และทำจุดต่ำสุดที่ 43.75 บาท ด้วยมูลค่าการซื้อขาย 223.06 ล้านบาท
 

บริษัท หลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (11 พ.ค.2565) ว่า BE8 เป็นบริษัท Digital transformation ที่เน้นด้านการบริหารจัดการความสัมพันธ์กับลูกค้า (CRM) นำระบบ+Tech ช่วยบริหารข้อมูลลูกค้า (ทั้งการขาย และการตลาด) ได้อย่างมีประสิทธิภาพมากยิ่งขึ้น โดยระยะสั้นคาดกำไรไตรมาส 1/2565 เป็น New high ที่ 23 ล้านบาท เติบโต 35% จากงวดเดียวกันของปีก่อน และเพิ่มขึ้น 5% จากไตรมาสก่อน โดยเติบโตขึ้นทั้งจากงวดเดียวกันของปีก่อน และจากไตรมาสก่อน ตามรายได้ที่เพิ่มขึ้นและประเมินกำไรปี 2565 โตสูง 40% จากงวดเดียวกันของปีก่อน อยู่ที่ 115 ล้านบาท จากธุรกิจหลักที่เติบโตอย่างต่อเนื่อง การรุก ตลาดภาครัฐ และมี Upside จาก JV และ M&amp;A ราคาเป้าหมาย 53 บาท